CELEX: 32014D0777
Language: bg
Date: 2014-11-05 00:00:00
Title: 2014/777/ЕС: Решение за изпълнение на Комисията от 5 ноември 2014 година за прехвърляне на възможности за риболов от категория 8 в категория 7 и тяхното преразпределяне към държавите членки в ИИЗ на Мавритания

8.11.2014   
            
            
               BG
            
            
               Официален вестник на Европейския съюз
            
            
               L 325/24
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 5 ноември 2014 година
   за прехвърляне на възможности за риболов от категория 8 в категория 7 и тяхното преразпределяне към държавите членки в ИИЗ на Мавритания
   
      (2014/777/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1006/2008 на Съвета от 29 септември 2008 г. относно разрешения за риболовни дейности на риболовните кораби на Общността извън водите на Общността и достъпа на кораби на трети държави до водите на Общността (1), и по-специално член 10, параграф 4 от него,
   като има предвид, че:
   
               (1)
            
            
               В Регламент (ЕС) № 1259/2012 на Съвета (2) се посочва разпределянето между държавите членки на възможностите за риболов, получени съгласно Споразумението за партньорство в областта на рибарството между Европейския съюз и Ислямска република Мавритания.
            
         
               (2)
            
            
               В член 1, параграф 1, буква з) се предвижда, че възможностите за риболов от категория 8 „Кораби за пелагичен риболов без замразяване“, в случай че не се използват, могат да бъдат прехвърлени в категория 7 „Хладилни траулери за пелагичен риболов“ съгласно начина на разпределяне за посочената категория.
            
         
               (3)
            
            
               На 28 август 2014 г. Ирландия потвърди пред Комисията, че няма да използва всички възможности за риболов, разпределени за нея съгласно категория 8.
            
         
               (4)
            
            
               Всички условия за преразпределение на неусвоените възможности за риболов, посочени в член 10 от Регламент (ЕО) № 1006/2008 във връзка с разпоредбите на член 1, параграф 1, буква з) от Регламент (ЕС) № 1259/2012, са изпълнени,
            
         РЕШИ:
   Член единствен
   Възможностите за риболов от категория 8, и по-специално ограничението на улова от 15 000 тона, се прехвърлят и преразпределят на следните държави членки съгласно начина на разпределяне, посочен в член 1, параграф 1, буква ж) от Регламент (ЕС) № 1259/2012 за категория 7 за периода от 1 октомври 2014 г. до 15 декември 2014 г. — краят на текущия протокол.
   
               Германия
            
            
               810 тона
            
         
               Франция
            
            
               169 тона
            
         
               Латвия
            
            
               3 478 тона
            
         
               Литва
            
            
               3 719 тона
            
         
               Нидерландия
            
            
               4 038 тона
            
         
               Полша
            
            
               1 685 тона
            
         
               Обединено кралство
            
            
               550 тона
            
         
               Ирландия
            
            
               551 тона
            
         
      Съставено в Брюксел на 5 ноември 2014 година.
      
         
            За Комисията,
         
         
            от името на председателя,
         
         Lowri EVANS
         
            Генерален директор на генерална дирекция „Морско дело и рибарство“
         
      
   
   
      (1)  ОВ L 286, 29.10.2008 г., стр. 33.
   
      (2)  Регламент (ЕС) № 1259/2012 на Съвета от 3 декември 2012 г. за разпределяне на възможностите за риболов по Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Ислямска република Мавритания, за период от две години и за изменение на Регламент (ЕО) № 1801/2006 (ОВ L 361, 31.12.2012 г., стр. 87).